LPH มองหาโอกาสการเติบโตต่อเนื่องแนะซื้อเป้าหมาย 10.80 บ.
LPH มองหาโอกาสการเติบโตต่อเนื่องแนะซื้อเป้าหมาย 10.80 บ.
14 มิ.ย. 2560

บล.ดีบีเอสฯ ระบุในบทวิเคราะห์วันนี้(14 มิ.ย.) ว่า บริษัท โรงพยาบาล ลาดพร้าว จำกัด (มหาชน) หรือ LPH ทางโรงพยาบาลได้เปิดเผยว่าขณะนี้กำลังอยู่ในช่วงประเมินซื้อกิจการโรงพยาบาลถึง 3 แห่ง ได้แก่ โรงพยาบาลจำนวน 100 เตียงที่เขตพัฒนาการ กรุงเทพฯ ซึ่งมีผลกำไรที่ดี แต่ไม่เปิดเผยชื่อโรงพยาบาลมีโอกาสไปเป็นพันธมิตร โรงพยาบาลจำนวน 100 เตียงที่ จ.ชลบุรี แต่ไม่เปิดเผยชื่อเช่นกันเป็นโรงพยาบาลที่จังหวัดเชียงใหม่ โดยได้มีการนำเสนอมาตั้งแต่ มี.ค.60
หากตกลงใจซื้อในอนาคต จะมีการใช้เงินจากการ IPO ที่ 200 ล้านบาท นอกจากนี้ยังมีวงเงินกับธนาคารอีก 1 พันล้านบาท อย่างไรก็ตามหากเงื่อนไขการลงทุนไม่เป็นไปตามที่ได้ตั้งเป้าหมายไว้ ก็อาจจะไม่ซื้อกิจการ แต่จะนำเงินไปใช้ขยายการลงทุนในโรงพยาบาลใหม่ที่เป็นของตนเอง
คำแนะนำ: ซื้อ เป็นการดีที่ LPH พยายามมองหาโอกาสในการเติบโตได้อย่างต่อเนื่อง ล่าสุดก็ได้รับประโยชน์จากการปรับขึ้นค่ารักษาพยาบาลสำหรับการรักษาประเภทประกันสังคม สำหรับราคาพื้นฐานกำหนดไว้ที่ 10.80 บาท ซึ่งประเมินด้วยวิธี DCF ราคาปิดมีส่วนเพิ่มได้อีก 14% ด้านฐานะการเงินก็มีความแข็งแกร่งเป็นเงินสดสุทธิ  คือมีเงินสดมากกว่าเงินกู้